b'\n_START_ARTICLE_\nKartanon tyt\xc3\xa4r\n_START_SECTION_\nJuoni\n_START_PARAGRAPH_\nKun Pariisin rauhasopimus allekirjoitettiin 1763, siirtyiv\xc3\xa4t Uuden Ranskan siirtolaiset osaksi Brittil\xc3\xa4ist\xc3\xa4 imperiumia. Vallan vaihtuessa ja naiivin maailmankuvansa murentuessa nuori Marguerite Volant (Catherine S\xc3\xa9nart) joutuu taistelemaan niin kotinsa, juurtensa kuin kunniansakin puolesta._NEWLINE_Englantilainen kapteeni James Elliot Chase (Michael Sapieha) asettuu joukkoineen alueelle. Kohtaaminen Margueriten kanssa on rakkautta ensi silm\xc3\xa4yksell\xc3\xa4, mutta ennen kuin kumpikaan saa selvitetty\xc3\xa4 todellisia tunteitaan, ehtii tapahtua paljon.\n_START_SECTION_\nJaksot\n_START_PARAGRAPH_\nOsa 1_NEWLINE_Toukokuu 1763_NEWLINE_Kev\xc3\xa4t on ladattu t\xc3\xa4yteen tunteita ja 18-vuotias Marguerite Volant unelmoi vapaudesta ja rakkaudesta. Haaveita tukee h\xc3\xa4nen is\xc3\xa4ns\xc3\xa4 kauan odotettu paluu. Saapuessaan Claude Volant vahvistaa sen, mit\xc3\xa4 kaikki ovat osanneet jo pel\xc3\xa4t\xc3\xa4: Ranskan kuningas on luopunut siirtomaasta. Kanadalaisten uusi hallitsija on englannin kuningas._NEWLINE_Marguerite haluaisi l\xc3\xa4hte\xc3\xa4 Pariisiin vanhemman sisarensa Eleonoren, t\xc3\xa4m\xc3\xa4n aviomiene Vincentin ja heid\xc3\xa4n tytt\xc3\xa4rens\xc3\xa4 Mariannen kanssa. Claude tukee ajatusta, mutta vaimonsa Isabeau protestoi voimakkaasti._NEWLINE_Kes\xc3\xa4ll\xc3\xa4 kaikki n\xc3\xa4ytt\xc3\xa4\xc3\xa4 lupaavalta: palvelija Jeanne on rakastunut Blaiseen. Renaud on tyytyv\xc3\xa4inen vanhan yst\xc3\xa4v\xc3\xa4ns\xc3\xa4 Clauden paluuseen ja Volantin ainoa poika Lambert on l\xc3\xb6yt\xc3\xa4nyt kutsumuksensa runoilijana._NEWLINE_Osa 2_NEWLINE_Syyskuu 1763_NEWLINE_Suru valtaa kartanon. Vaimonsa kuoleman johdosta Claude on vaipunut masennukseen. Margueritesta on tullut perheen p\xc3\xa4\xc3\xa4._NEWLINE_Leski ja herrasmies Antoine de Courval pyyt\xc3\xa4\xc3\xa4 Claudelta Margueriten k\xc3\xa4tt\xc3\xa4. Claude suostuu, mutta vaimonsa muistoa kunnioittaen vain sill\xc3\xa4 ehdolla, ett\xc3\xa4 de Courval saa Margueriten suostumuksen._NEWLINE_Viidennell\xc3\xa4 kuukaudella raskaana oleva Eleonore on huolissaan miehest\xc3\xa4\xc3\xa4n Vincentist\xc3\xa4, joka ei ole viel\xc3\xa4k\xc3\xa4\xc3\xa4n palannut Quebecist\xc3\xa4._NEWLINE_My\xc3\xb6h\xc3\xa4\xc3\xa4n illalla koko talo her\xc3\xa4\xc3\xa4 Jeannen itkuun; "Englantilaiset ovat saapuneet!" Joukko englantilaisia sotilaita kapteeni James Chasen johdolla saapuu kartanon maille mukanaan rosvojoukon haavoittama Blaise ja murhattu Vincent._NEWLINE_Osa 3_NEWLINE_Lokakuu 1763_NEWLINE_Marguerite osallistuu el\xc3\xa4m\xc3\xa4ns\xc3\xa4 ensimm\xc3\xa4isiin tanssiaisiin veljens\xc3\xa4 Lambertin saattelemana. Renaud on jo paikalla \xe2\x80\x93 itse asiassa h\xc3\xa4net tunnetaan salongin omistajan, Eugenie Beaubassinin rakastajana._NEWLINE_Vieraiden joukossa on my\xc3\xb6s kapteeni Chase, joka pyyt\xc3\xa4\xc3\xa4 Margueritea tanssiin. Ensin Marguerite kielt\xc3\xa4ytyy, mutta muuttaakin mielens\xc3\xa4 saadakseen Antoine de Courvalin mustasukkaiseksi. Ilta p\xc3\xa4\xc3\xa4ttyy katastrofaalisesti. Marguerite kuulee vahingossa Eugenien ja Antoinen v\xc3\xa4lisen keskustelun, jossa Antoine kerskuu ettei Marguerite merkitse h\xc3\xa4nelle mit\xc3\xa4\xc3\xa4n._NEWLINE_Loukkaantuneena juopunut Marguerite heitt\xc3\xa4ytyy kapteeni Chasen seuraan ja pyyt\xc3\xa4\xc3\xa4 t\xc3\xa4t\xc3\xa4 viem\xc3\xa4\xc3\xa4n h\xc3\xa4net takaisin kartanoon._NEWLINE_Osa 4_NEWLINE_Lokakuu 1763_NEWLINE_Marguerite tarkkailee sotilaita, jotka rakentavat koroketta kuninkaallista julistusta varten. Kapteeni Chase kiinnitt\xc3\xa4\xc3\xa4 huomionsa tytt\xc3\xb6\xc3\xb6n ja heid\xc3\xa4n katseensa kohtaavat._NEWLINE_Julistusp\xc3\xa4iv\xc3\xa4n\xc3\xa4 Claude Volant pukee p\xc3\xa4\xc3\xa4llens\xc3\xa4 Ranskan armeijan univormun. Kapteeni Chasen lukema julistus her\xc3\xa4tt\xc3\xa4\xc3\xa4 tyytym\xc3\xa4tt\xc3\xb6myytt\xc3\xa4 ja aiheuttaa mellakan. Tilanne rauhoittuu vasta, kun Claude Volant ampuu ilmaan._NEWLINE_Katkerana ja ly\xc3\xb6tyn\xc3\xa4 Claude Volant poistuu paikalta. H\xc3\xa4n vet\xc3\xa4ytyy yksin toimistoonsa ja hetken kuluttua kuuluu laukaus._NEWLINE_J\xc3\xa4rkyttynyt Marguerite poistuu talosta kohti sotilaita. H\xc3\xa4nell\xc3\xa4 on mukanaan pistooli, jonka h\xc3\xa4n t\xc3\xa4ht\xc3\xa4\xc3\xa4 suoraan kohti kapteenin kasvoja ja laukaisee. Marguerite pid\xc3\xa4tet\xc3\xa4\xc3\xa4n v\xc3\xa4litt\xc3\xb6m\xc3\xa4sti syytettyn\xc3\xa4 kuninkaan virkamiehen murhayrityksest\xc3\xa4._NEWLINE_Osa 5_NEWLINE_Marraskuu 1763_NEWLINE_Eugenie Beaubassinin neuvosta Lambert painostaa Antoine de Courvalia naimaan Margueriten siin\xc3\xa4 toivossa, ett\xc3\xa4 h\xc3\xa4net voitaisiin armahtaa. De Courval vetoaa kapteeni Chaseen. Chase pyyt\xc3\xa4\xc3\xa4 paikalle Margueriten, jotta t\xc3\xa4m\xc3\xa4 kuulisi de Courvalin ehdotuksen. Antoine yritt\xc3\xa4\xc3\xa4 olla vakuuttava, mutta turhaan. Marguerite kielt\xc3\xa4ytyy._NEWLINE_Kingsford palaa Quebecist\xc3\xa4 mukanaan p\xc3\xa4\xc3\xa4t\xc3\xb6s, joka m\xc3\xa4\xc3\xa4r\xc3\xa4\xc3\xa4 Margueriten siirrett\xc3\xa4v\xc3\xa4ksi Quebecil\xc3\xa4iseen vankilaan odottamaan tuomiotaan._NEWLINE_Illalla kartanon v\xc3\xa4ki auttaa Margueritea pakenemaan. Kapteeni Chase n\xc3\xa4kee paon, mutta vaikenee. Marguerite ja Lambert pakenevat Quebeciin kapinallisia johtavan Laval Chevignyn luo._NEWLINE_Osa 6_NEWLINE_Marraskuu 1763_NEWLINE_Laval ja Charest l\xc3\xa4htev\xc3\xa4t sovitusti viem\xc3\xa4\xc3\xa4n Marguerite\xc3\xa4 ja Lambertia New Yorkiin. Eleonore synnytt\xc3\xa4\xc3\xa4 pojan, joka saa nimekseen Claude Vincent. Kuvern\xc3\xb6\xc3\xb6ri Murray tarvitsee diplomaattista apua ja kutsuu serkkunsa kapteeni Chasen luokseen Quebeciin._NEWLINE_Er\xc3\xa4maassa liikkuminen on raskasta Margueritelle ja Lambertille. Laval vaatii joukkojaan etenem\xc3\xa4\xc3\xa4n nopesti, koska joet ovat j\xc3\xa4\xc3\xa4tym\xc3\xa4ss\xc3\xa4. Et\xc3\xa4inen ja kylm\xc3\xa4 Laval kiehtoo Margueritea._NEWLINE_Quebeciss\xc3\xa4 kapteeni Chasen ensimm\xc3\xa4inen teht\xc3\xa4v\xc3\xa4 on koota yhteen ranskalaiset, jotka haluavat oman oikeuslaitoksensa. Samassa yhteydess\xc3\xa4 h\xc3\xa4n kuulee, ett\xc3\xa4 Marguerite on tuomittu kuolemaan._NEWLINE_Osa 7_NEWLINE_Laval vie ryhm\xc3\xa4ns\xc3\xa4 kauppa-asemalle. Antoine de Courval menee naimisiin Eleonoren kanssa._NEWLINE_Osa 8_NEWLINE_Maguerite p\xc3\xa4\xc3\xa4tt\xc3\xa4\xc3\xa4 l\xc3\xa4hte\xc3\xa4 takaisin Quebeciin mets\xc3\xa4st\xc3\xa4jien mukana._NEWLINE_Osa 9_NEWLINE_Toukokuu 1764_NEWLINE_Quebecissa asianajaja Salzas tekee De Courvalille houkuttelevan ostotarjouksen Volantien kartanosta. Antoinen tarvitsee vain puhua Eleonore ymp\xc3\xa4ri, jotta kartano voidaan myyd\xc3\xa4. Etsimisen j\xc3\xa4lkeen Marguerite l\xc3\xb6yt\xc3\xa4\xc3\xa4 Laval Chevignyn, mutta perill\xc3\xa4 h\xc3\xa4nt\xc3\xa4 odottaa eritt\xc3\xa4in ik\xc3\xa4v\xc3\xa4 yll\xc3\xa4tys. Marguerite p\xc3\xa4\xc3\xa4tt\xc3\xa4\xc3\xa4 palata kartanoon ja kertoo Jeannelle olevansa raskaana._NEWLINE_Osa 10_NEWLINE_Kapteeni Chase saa kuulla, ett\xc3\xa4 Marguerite on saatu kiinni ja odottaa tuomiotaan vankilassa. Chase haluaa pelastaa Margueriten kuolemalta. Eleonorelle paljastuu, ett\xc3\xa4 Eugenien syyt\xc3\xb6kset de Courvalia kohtaan ovatkin totta._NEWLINE_Osa 11_NEWLINE_Marguerite synnytt\xc3\xa4\xc3\xa4 tyt\xc3\xb6n. Blaise palaa kartanoon ja Renaud joutuu vakavaan onnettomuuteen. Onnettomuuden my\xc3\xb6t\xc3\xa4 Margueritelle selvi\xc3\xa4\xc3\xa4, ett\xc3\xa4 Renaud onkin h\xc3\xa4nen oikea is\xc3\xa4ns\xc3\xa4. Laval Chevigny ilmoittaa Margueritelle vaimonsa kuolleen.'